CELEX: C2007/269/111
Language: mt
Date: 2007-11-10 00:00:00
Title: Kawża T-348/07: Rikors ippreżentat fit- 12 ta' Settembru 2007 — M. Al-Aqsa vs Il-Kunsill

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/61
            
         Rikors ippreżentat fit-12 ta' Settembru 2007 — M. Al-Aqsa vs Il-Kunsill
   (Kawża T-348/07)
   (2007/C 269/111)
   Lingwa tal-kawża: L-Olandiż
   Partijiet
   
      Rikorrenti: Fondation Al-Aqsa (Amsterdam, l-Olanda) (rappreżentant: Me J. Pauw, avukat)
   
      Konvenuta: Il-Kunsill ta' l-Unjoni Ewropea
   Talbiet tar-rikorrenti
   
               —
            
            
               tannulla d-deċiżjoni tal-Kunsill 2007/445/KE safejn tapplika għar-rikorrenti. Ir-rikorrenti titlob ukoll id-dikjarazzjoni li r-Regolament (KE) Nru 2580/2001 ma japplikax għaliha.
            
         
               —
            
            
               tikkundanna lill-Kunsill ibati l-ispejjeż.
            
         Motivi u argumenti prinċipali
   Ir-rikorrenti issostni li d-Deċiżjoni tal-Kunsill 2007/445/KE, tat-28 ta' Ġunju 2007, li timplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, hija nulla safejn tikkonċernaha.
   In sostenn tar-rikors tagħha, ir-rikorrenti issostni qabel kollox li l-pożizzjoni komuni tal-Kunsill tas-27 ta' Diċembru 2001, dwar l-applikazzjoni ta' miżuri speċifiki fil-ġlieda kontra t-terroriżmu (1) ma tapplikax għaliha.
   It-tieni nett, ir-rikorrenti ssostni li l-ebda deċiżjoni ma ttieħdet kontriha minn awtorità kompetenti fis-sens ta' l-Artikolu 1(4) tal-pożizzjoni komuni tal-Kunsill, tas-27 ta' Diċembru 2001.
   It-tielet nett, ir-rikorrenti tiddikjara li ma tistax tiġi akkużata b'xi intenzjoni, nuqqas jew konoxxenza relatati mas-sostenn ta' attivitajiet terroristiċi.
   Ir-raba' nett, ir-rikorrenti tqis li la mill-motivi tad-deċiżjoni kkontestata u lanqas mid-deċiżjoni nazzjonali li fuqha hija bbażata din il-kawża, li hija tista' tibqa tiġi, attwalment, ikkunsidrata bħala li tiffaċilità xi atti terroristiċi.
   Fl-aħħar nett, ir-rikorrenti issostni l-ksur tal-prinċipju ta' proporzjonalità, tar-rekwiżiti proċedurali essenzjali, safejn il-Kunsill ma reġgħax eżamina l-opportunità taż-żamma tar-rikorrenti fuq il-lista, tad-dritt tat-tgawdija paċifika tal-proprjetà u ta' l-obbligu li tingħata motivazzjoni suffiċjenti.
   
      (1)  2001/931/PESK (ĠU L 344, p. 93).